open-index/open-wikipedia-markdown huggingface dataset:
Tikkaperä

**Tikkaperä** on kylä Limingan kunnassa Pohjois-Pohjanmaalla. Kylä sijaitsee Pohjanmaan radan ja Liminganjoen varrella noin kahdeksan kilometriä lounaaseen kunnan keskustaajamasta. Kylä on pieni maatalouspohjainen asutuskeskus. Kylässä ollut Pohjanmaan radan seisake on lakkautettu. Vuonna 2015 kylälle valmistui Tikkaperän rautatieliikennepaikka, joka parantaa yksiraiteisen rataosan liikennekapasiteettia mahdollistaen myös pitempien tavarajunien kohtaamiset.

Kylän läheisyydessä sijaitseva Liminganjärvi kuivatettiin 1950-luvun alussa.

## Lähteet
Niskajäykkyys

**Niskajäykkyys** eli meningismi on neurologisessa tutkimuksessa tavattava oire, joka johtuu aivokalvojen ärsytyksestä.

## Kuvaus

Niskajäykkyys on oire, jolla tarkoitetaan niskalihasten jäykkyyttä eteenpäin, leukaa kohti rintaa taivutettaessa. Pään sivukierrot saattavat tässä tilanteessa olla normaalitkin. Oireen aiheuttaa aivokalvoihin (meningeihin) kohdistuva venytys eteentaivutuksen yhteydessä, jolloin eri syistä ärtyneet aivokalvot laukaisevat suojarefleksin, joka jäykistää niskalihakset estäen eteentaivutusta.

## Aiheuttajat ja merkitys

Oireen merkitys tulee suhteuttaa tutkimuksessa havaittuihin muihin oireisiin ja yleisvointiin. Meningismiä aiheuttavat aivokalvon tulehdukset eli meningiitit, jotka voivat olla viruksen tai bakteerin aiheuttama. Tällöin tulehdusreaktio ärsyttää aivokalvoja. Toinen keskeinen meningismin syy on lukinkalvon alainen verenvuoto eli SAV, jolloin veren hajoamistuotteet toimivat ärsykkeenä. Meningismi on harvinainen SAV:n ensioire.

Niskajäykkyys on oire, jonka taustalla saattaa olla  välitöntä hoitoa vaativia äkillisiä ja hengenvaarallisia sairauksia.
Linda Howard

**Linda S. Howington** eli **Linda Howard** (s. 1950) on yhdysvaltalainen kirjailija.

Howard syntyi Alabamassa. Hän aloitti kirjoittamisen jo lapsuudessaan ja kirjoitti pitkään vain omaksi ilokseen. Hänen ensimmäinen julkaistu teoksensa ilmestyi vuonna 1982, jolloin kirjailija oli jo yli kolmenkymmenen. 

Linda Howard asuu yhä Alabaman osavaltiossa. Kirjoissa esiintyy sekä jännitystä että romantiikkaa. 

Linda Howardilta on julkaistu suomeksi:
* Kasvot yössä 2001 (Now you see her)
* Täydellinen mies 2004 (Mr. Perfect)
* Vapaata riistaa 2005 (Open season)
* Tappavan tehokas 2006 (Dying to please)
* Hetki lyö 2007 (Killing time)
* Henkensä kaupalla 2008 (To die for)
* Liian kaunis kuolemaan 2010 (Drop dead gorgeous)
* Vieressä ja vaarassa 2011 (Up close and dangerous)
* Yön huntu (heinäkuu 2012) (Veil of night)

Pokkarina 

* Jouluna juhlitaan (1998) Christmas kisses
Sisältää teoksen MacKenzie's Magic
Chrysler Cirrus

**[[Chrysler]] Cirrus** oli keskikokoinen neliovinen sedan, jota myytiin Yhdysvalloissa vuodesta 1995 vuoteen 2000. Cirrus ja sen sisarmallit, Dodge Stratus ja Plymouth Breeze, tunnettiin "Cloud Cars" -nimellä. Cirrus oli *[[Motor Trend]]* -lehden Vuoden Auto vuonna 1995 ja *[[Car and Driver]]*-lehden Kymmenen parasta -listalla vuosina 1996 and 1997. 

## Muotoilu
Alun perin Chrysler Cirrus oli konseptiauto joka esiteltiin vuoden 1992 Detroitin autonäyttelyssä. Kolme vuotta myöhemmin Cirrus esiteltiin 1995 ylellisimpänä kolmesta Cloud Cars -mallista (Stratus oli keskimmäinen ja Breeze niukimmin varusteltu). Erikoista oli, että kaikki kolme mallia olivat lähes saman hintaisia varuste-eroista huolimatta.

### Varustetasot
Vuodesta 1995 vuoteen 1997 Cirrusta oli saatavilla kahdella varustetasolla: LX:nä ja ylellisempänä LXi:nä. Vuonna 1998, LX-varustetaso jätettiin valikoimasta mutta palautettiin vuodeksi 2000 korvaamaan Plymouth Breeze.

### Moottorit
*2,4-litrainen 4-sylinterinen (valittavissa LX:n vuonna 1996)
*2,5-litrainen V6 (vakiona LX:ssä ja LXi:ssä)

## Katso myös
* Chrysler Sebring
* Dodge Stratus
* Plymouth Breeze
Risk (albumi)

**Risk** on yhdysvaltalaisen thrash metal -yhtye Megadethin kahdeksas studioalbumi. Albumia äänitettiin vuonna 1999 tammikuusta huhtikuuhun, ja levy-yhtiö Capitol Records julkaisi sen 31. elokuuta 1999. Albumi jäi yhtyeen viimeiseksi Capitol Recordsin julkaisemaksi studioalbumiksi. *Riskillä* Megadethin kokoonpano koki muutoksen ensimmäisen kerran sitten vuoden 1990, sillä albumilla yhtyeen rumpalina soittaa ensimmäisen kerran Jimmy DeGrasso. *Risk* jäi myös kitaristi Marty Friedmanin viimeiseksi levytykseksi yhtyeen kanssa, sillä hän erosi Megadethista kesken albumin julkaisua seuranneen maailmankiertueen.

*Risk* oli musiikillisesti huomattavan paljon kevyempi albumi kuin Megadethin uran aiemmat levytykset. Albumin uusi tyylisuunta vaikutti paljon levynmyyntiin, ja *Riskiä* pidettiin sekä kaupallisesti että musiikillisesti epäonnistuneena. Muutoksista huolimatta albumi nousi Yhdysvalloissa Billboard 200 -albumilistan sijalle 16., ja ylitti kultalevyrajan jo julkaisuvuonnaan.

*Risk* oli englanninkielisen nimensä mukaisesti todellinen riski, sillä albumin teosta ei enää ollutkaan pääsääntöisesti vastuussa Dave Mustaine vaan yhtyeen muut jäsenet ja tuottajat. Dave Mustaine näki itsekin, että hänen luotsaamansa thrash metal -yhtyeen loppu oli lähellä. Albumilla on monia poprock- ja alternative rock -kappaleita, mutta yhtyeen faneille se ei kuulostanut Megadethilta. Toisaalta taas yhtyeen nimi ja maine ei sopinut valtavirtaradiokanaville, joille sen materiaali olisi paremmin sopinut.

## Kappaleet

## Kokoonpano
* Dave Mustaine - laulu, kitarat
* Marty Friedman - kitarat
* David Ellefson - basso & taustalaulu
* Jimmy DeGrasso - rummut

## Singlet
**[[Breadline]]* (1999)
**[[Crush 'Em]]* (1999)

## Videot
**Breadline* (1999)
**Crush 'Em* (1999)
**Insomnia* (1999)

## Arvostelut
* Metalliluola: 7-/10
* Soundi: 

## Lähteet
*

## Aiheesta muualla
* 
*
The World Needs a Hero

**The World Needs a Hero** on yhdysvaltalaisen thrash metal -yhtye Megadethin yhdeksäs studioalbumi. Albumia äänitettiin vuonna 2000 kolmessa eri äänitysstudiossa, ja levy-yhtiö Sanctuary Records julkaisi albumin vuoden 2001 toukokuussa. Albumi oli ensimmäinen Sanctuary Recordsin julkaisema Megadethin levytys, sillä yhtyeen pitkäaikainen levy-yhtiö Capitol Records oli päättänyt yhteistyön yhtyeen kanssa vuosi ennen albumin julkaisemista.

*The World Needs a Hero* oli ensimmäinen Megadethin levytys soolokitaristi Al Pitrellin kanssa, mutta samalla myös yhtyeen viimeinen rumpali Jimmy DeGrasson kanssa. Albumi jäi myös väliaikaisesti basisti David Ellefsonin viimeiseksi Megadethissa, kunnes hän palasi yhtyeeseen vuonna 2010.

## Kappaleet

## Kokoonpano
* Dave Mustaine: laulu, kitarat
* Al Pitrelli: kitarat, taustalaulu
* David Ellefson: basso
* Jimmy DeGrasso: rummut

## Singlet
**Moto Psycho* (2001)

## Videot
**Moto Psycho* (2001)

## Arvostelut
* Soundi: 

## Lähteet

## Aiheesta muualla
* 
*
Pica (oireyhtymä)

**Pica** merkitsee lääketieteessä ruoaksi tarkoittamattomien asioiden syömistä. Aikuisen pica-oireyhtymä luokitellaan syömishäiriöihin kuuluvaksi mielenterveyshäiriöksi.

Pica on harvinaisempi kuin anoreksia ja bulimia, ja sitä esiintyy etupäässä lapsilla.

Aneemisilla ihmisillä pica-oireyhtymä on yleisempi kuin muulla väestöllä.

Raskaana olevilla naisilla pican kaltaiset syömishäiriöt ovat varsin tavallisia.

Tietyillä pica-oireyhtymän ilmenemismuodoilla on huomattavia terveydellisiä haittavaikutuksia. Näitä saattaa kuulua mm. hiusten ja heinänkorsien syömiseen. Komplikaatioita saattavat olla myrkytystilat ja hammasvaivat. 

Pica-oireyhtymään liittyy usein varastoraudan, sinkin, kalsiumin, B- ja C-vitamiinien sekä muiden hivenaineiden vähäiset pitoisuudet. Oireyhtymällä voi olla yhteyksiä keliakiaan tai viljayliherkkyyteen. Kyseessä voi olla aivojen luoma alkukantainen reaktio täyttää tyhjentyneitä vitamiini- tai hivenainevarastoja. Toisaalta syömäkelpaamattomien asioiden syöminen voi pahentaa imeytymisongelmia. Oireyhtymää ilmenee maailmanlaajuisesti.

## Esimerkkejä
* Koprofagia (ulosteet) 
* Hematofagia (veri) 
* Pagofagia (jää) 
* Urofagia (virtsa)
* Trikofagia (hiukset) 
* Hyalofagia (lasi)
* Ksylofagia (puu)
* Geofagia (maaperä)

## Kuuluisia henkilöitä, joilla on ollut pica
* Monsieur Mangetout (1950–2007), ranskalainen metalliesineiden syömisestä tunnettu viihdetaiteilija

## Lähteet
Robert Swinhoe

**Robert Swinhoe** (1. syyskuuta 1836 Kalkutta &ndash; 28. lokakuuta 1877) oli englantilainen luonnontieteilijä, lintutieteilijä ja diplomaatti.

Robert Swinhoen isä työskenteli asianajajana Intiassa. Hänen veljensä eversti Charles Swinhoe eli Intiassa ja oli myös ornitologi. Robert lähetettiin Englantiin opiskelemaan 1852, ja hän kävi King's College Schoolia. 1953 hän ilmoittautui Lontoon yliopistoon. 1854 Robert osoitti ensi kerran kiinnostuksensa lintuihin lahjoittamalla pienen kokoelman englantilaisia lintuja ja niiden pesiä sekä munia British Museumille. 1854 Robert keskeytti yliopisto-opintonsa ja värväytyi vuodeksi Kiinan konsulin joukkoihin ylimääräiseksi tulkiksi. Hän saapui Hongkongiin 13. huhtikuuta 1854, ja matkusti tukikohtaansa Xiameniin (Amoy) 1855. Hän opetteli kiinan kielen, sekä virallisen mandariinin että paikallisen, ja myös kiinalaista luonnontiedettä.

Maaliskuussa 1856 hän matkusti ensimmäisen kerran Formosaan ja viipyi siellä pari viikkoa, joiden aikana hän luokitteli ainakin 93 uutta lintulajia ja 17 uutta nisäkästä. 1857 hän avioitui skottilaisen lähetyssaarnaajan tyttären kanssa, jonka kanssa hän sai 2 tytärtä. Palveltuaan lyhyen aikaa Pohjois-Kiinassa hänet määrättiin ensimmäiseksi Britannian konsulin virkamieheksi Formosaan 1860. Täällä hän sairastui ja palasi Englantiin toipumaan 10. toukokuuta 1862. Mukanaan hän toi kokoelman lintuja, jotka on kuvailtu John Gouldin teoksessa *Birds of Asia* (1863). Parannuttuaan hän palasi Formosaan helmikuussa 1864.

Swinhoe retkeili runsaasti sekä Formosassa että manner-Kiinassa, käyden muun muassa Hainanissa, Jangtsejoella ja Sichuanissa. 1869 hän sairastui jälleen ja palasi Englantiin, tällä kertaa Japanin ja Yhdysvaltojen kautta. 1871 hän palasi taas Kiinaan, nyt konsuliksi Ningpoon ja Chefoohon. Täällä hän sairastui vakavasti ja palasi Englantiin 1875, jossa hän kuoli ilmeisesti syfilikseen 1877.

Swinhoe julkaisi artikkeleita säännöllisesti muun muassa BOU:n The Ibis julkaisussa. Suomessa tavatuista linnuista hän kuvaili ja nimesi tundrakirvisen.

## Julkaisuja
* *Narrative of the North China campaign of 1860. London: Smith, Elder and Co., 1861.
* *"The ornithology of Formosa, or Taiwan." The Ibis 5 (1863): 198–219, 250–311, 377–435.*
* *Notes on the island of Formosa. London: Frederic Bell, 1863.*
* *"Catalogue of the birds of China, with remarks principally on their geographical distribution." Proceedings of the Zoological Society of London (1863): 259–339.*
* *Reports by Consul Swinhoe of his special mission up the river Yang-tsze-kiang, etc. London: Harrison and sons, 1870.*
* *"A revised catalogue of the birds of China and its islands, with descriptions of new species, references to former notes, and occasional remarks." Proceedings of the Zoological Society of London (toukokuu 1871): 337–423.*
* *"The aborigines of Hainan, and narrative of an exploring visit to Hainan." Journal of the North China Branch of the Royal Asiatic Society (1872): 25–91.''

## Lähteet
* Samuel Stephensonin laatima biografia
Perttu Haapanen

**Perttu Haapanen** (s. 16. maaliskuuta 1972) on suomalainen taidemusiikin säveltäjä. Hän opiskeli säveltämistä Sibelius-Akatemiassa 1994–2002 Erkki Jokisen ja Paavo Heinisen johdolla. Vuonna 2002 hän valmistui musiikin maisteriksi parhailla arvosanoilla ja vuonna 2004 hän perehtyi elektroakustiseen musiikkiin pariisilaisessa IRCAM-instituutissa. Hän toimi Musiikin aika -festivaalin taiteellisena johtajana 2009–2013.

Haapasen keväällä 2007 Musica Nova -festivaaleilla ensiesityksensä saanut teos *Ladies Room* on sävelletty suppealle sinfoniaorkesterille ja sen libretto sisältää tekstejä Scotland Yardin arkistoista, kapellimestari, mezzosopraano Jutta Seppiseltä, Raamatusta, Paul Celanilta ja Googlesta. Teos oli Teosto-palkintoehdokkaana syksyllä 2008.

## Lähteet
* Suomalaisen musiikin tiedotuskeskus 

### Viitteet

## Aiheesta muualla
* Perttu Haapasen taidemusiikkia koskeva blogi
Tom Fletcher

**Thomas Michael ”Tom” Fletcher** (s. 17. heinäkuuta 1985 Harrow, Lontoo) on toinen brittiläisen popyhtye McFlyn laulaja-kitaristeista. Hän on säveltänyt ja sanoittanut suuren osan yhtyeen kappaleista. Yhtyeeseen kuuluvat lisäksi Danny Jones (laulu, kitara), Dougie Poynter (basso) ja Harry Judd (rummut).  Carrie Hope Fletcher on Tomin pikkusisko. 

Fletcher asuu Pohjois-Lontoossa yhdessä vaimonsa Giovannan, kahden poikansa ja kolmen kissansa kanssa.

## McFly

Fletcher soittaa yhtyeessään kitaraa sekä joskus pianoa. Hän perusti McFlyn sen jälkeen, kun ei tullut valituksi englantilaiseen Busted-yhtyeeseen. Fletcher kirjoittaa suurimman osan yhtyeensä lauluista yhdessä yhtyetoverinsa Danny Jonesin kanssa. James Bourne, joka ennen oli Bustedin jäsen ja jolla on nykyään uusi yhtye Son of Dork, kirjoittaa joskus Fletcherin kanssa lauluja.

McFlyn kappale ”Friday Night” soi *[[Night at the Museum – yö museossa]]* -elokuvan lopputekstien aikana lukuun ottamatta elokuvan yhdysvaltalaista versiota. *[[Just my Luck]]* -elokuvan soundtrack koostuu yksinomaan McFlyn kappaleista, joita soitetaan elokuvan lopputekstien lisäksi myös itse elokuvan aikana. 

McFly on päässyt Guinnessin ennätysten kirjaan saatuaan kaikkien aikojen nuorimpana yhtyeenä ensialbuminsa suoraan brittilistojen kärkeen. Tämä ennätys oli ennen McFlyta The Beatlesin hallussa.

## Sävellystyö

 
Tom Fletcher on kirjoittanut itse tai yhteistyössä muiden kanssa yhteensä kymmenen brittilistojen ykköseksi päässyttä kappaletta. Näistä kappaleet ”Crashed the Wedding”, ”Who’s David” ja ”Thunderbirds” Fletcher kirjoitti Bustedille. Kappaleet ”Five Colours in Her Hair” (Bourne, Jones, Fletcher), ”Obviously” (Fletcher, Jones, Bourne), ”All About You” (Fletcher), ”I’ll Be OK” (Fletcher, Jones, Poynter), ”Please, Please” (Fletcher, Jones, Poynter, Judd), ”Star Girl” ja ”Transylvania” (Poynter, Fletcher) kirjoitettiin kaikki McFlylle. Fletcher on myös kirjoittanut kappaleet "I Want" ja "I Would" X-Factorista nousseelle poikabändille One Directionille, saaden apua myös muilta McFlyn jäseniltä.

Fletcher on myös ollut mukana kirjoittamassa kahdeksaa kappaletta Bustedin toiselle albumille *A Present for Everyone*, ja yhtä kappaletta (Jonesin ”Not Alone”) lukuun ottamatta hän on ollut kirjoittamassa joka ainoaa McFlyn ensialbumin *Room on the 3rd Floor* kappaleista. Tämä albumi saavutti heti Britannian albumilistan kärkipaikan, samoin kuin yhtyeen toinen albumi *Wonderland*. *Wonderland* sisältää kappaleen ”She Falls Asleep” itsemurhaa aikovasta tytöstä. Tämän kappaleen Fletcher laulaa yksin ja soittaa myös piano-osuudet orkesterin säestyksellä. Kappaleen tarina jatkuu kappaleessa "Down Goes Another One", joka on yhtyeen neljännellä albumilla, Radio:ACTIVElla.

Fletcherin musiikilliset vaikutteet on saatu teatterimusiikista, elokuvasäveltäjä John Williamsilta sekä yhtyeiltä kuten The Beatles, The Beach Boys, Queen, Green Day, Blink 182, The Used ja monet muut.

## Muuta
 
Fletcher on myös opiskellut näyttelemistä Lontoon Marylebonessa sijaitsevassa Sylvia Young Theatre Schoolissa. Hän ja muut yhtyeen jäsenet esiintyivät cameoroolissa vuonna 2006 julkaistussa elokuvassa *[[Just My Luck]]*.
Demetrios (kyynikko)

**Demetrios** (, ensimmäinen vuosisata) oli kyynikoiden koulukuntaan kuulunut antiikin kreikkalainen filosofi. Hän oli kotoisin Sunionista ja eli osan aikaa Korintissa ja myöhemmin Roomassa Caligulan, Neron ja Vespasianuksen hallituskaudella.

Demetrios oli Seneca nuoremman ja Thrasea Paetuksen läheinen ystävä. Häntä pidettiin suuressa arvossa, koska hän ei välittänyt mukavuudesta hyvettä tavoitellessaan. Tämä näkyy muun muassa hänen vastauksessaan Caligulalle, joka kertomuksen mukaan pyrki tämän ystäväksi lähettämällä tälle suuren lahjan. Demetrios vastasi hänelle: "Jos Caligulan aikomuksena olisi ollut lahjoa minut, hänen olisi pitänyt tarjota minulle kruunuaan." Vespasianus karkotti Demetrioksen, mutta hän nauroi rangaistukselleen ja pilkkasi keisarin vihaa. 

Filosofina Demetrios päätyi kyynisyyden loogiseen johtopäätökseen, eikä antanut tieteelliselle tutkimukselle todellista merkitystä.

## Lähteet

* *Encyclopædia Britannica* Eleventh Edition, 1911.
Virtsaterapia

**Virtsaterapia** on uskomuslääkintään kuuluva käsite, jolla pyritään hoitamaan erinäisiä vaivoja virtsan avulla. Virtsan juomista kutsutaan myös urofagiaksi.

Virtsaterapia tunnetaan hoitomuotona useissa kulttuureissa. Muun muassa intialaisessa ayurvedassa virtsa tunnetaan "elämän vetenä".

Virtsaterapiaa ei ole tutkittu tieteellisin keinoin. Sen on väitetty auttavan esimerkiksi syöpätautien, malarian, nivelreuman, AIDSin, tuberkuloosin, masennuksen, eturauhasvaivojen sekä diabeteksen hoidossa. 

Virtsaterapian kritisoijien mukaan urofagia saattaa aiheuttaa lukuisia ei-toivottuja sivuoireita, kuten yleistä pahoinvointia, oksentelua, päänsärkyä, ihon ongelmia, kohonnutta sydämentykytystä, ripulointia ja kuumeilua.

Virtsaterapiaa on käytetty uskomuslääkinnässä jo vuosituhansien ajan.

## Lähteet
Cool Britannia

**Cool Britannia** on iskulause, fraasi tai käsite, joka viittaa Britannian kulttuuriin 1990-luvulla.  Ilmaisu on väännös 1700-luvun patrioottisesta ”Rule, Britannia!” -laulusta. Sillä on vahva yhteys Tony Blairin New Labour -kampanjaan, joka halusi korostaa Britannian kulttuuriperinnön, nuorekkuuden ja trendikkyyden kohtaamista.

Termi viittasi lähinnä Lontoon trendeihin. Näitä edustivat esimerkiksi sellaiset rockyhtyeet kuin Oasis ja Blur, muotisuunnittelijat, näyttelijät, nuoret taiteilijat, lehdet ja toimittajat - sanalla sanoen ne Britannian piirit, jotka olivat sillä hetkellä kuumaa kansainvälistä muotia. *Cool Britannia* ja brittipop ovat hyvin voimakkaasti sidoksissa toisiinsa.
 
Vuonna 1997 *[[Vanity Fair (lehti)|Vanity Fair]]* -lehti julkaisi *Cool Britannia* -erikoisnumeron, jonka kannessa poseerasivat Liam Gallagher ja hänen silloinen vaimonsa Patsy Kensit yläosattomissa Union Jack -koristellulla sängyllä. Otsikko kuului ”London Swings! Again!”. Tämä viittasi 1960-luvun svengaavaan Lontooseen. Puhuttiinkin yleisesti Lontoon toisesta tulemisesta. Jo vuonna 1998 ihmiset alkoivat väsyä fraasiin ja 2000-luvulle tultaessa sitä on käytetty lähinnä ironiseen sävyyn.

Cool Britannia -ilmiöön yhdistettyjä henkilöitä: Liam Gallagher, Noel Gallagher, Richard Ashcroft, Kate Moss, Naomi Campbell, Patsy Kensit, Meg Matthews, Stella McCartney, Damon Albarn, Graham Coxon, Ozwald Boateng, Alexander McQueen, Damien Hirst, Elizabeth Hurley, Jarvis Cocker, Geri Halliwell, Emma Bunton.

## Katso myös
* Cool Japan
Richard Holloway

**Richard Holloway**  (s. 1933) on skotlantilainen tietokirjailija, radiopersoona ja entinen Edinburghin piispa. Anglikaanisen kirkon ravistelijana tunnettu Holloway puolusti ihmisoikeuksia kirjassaan "Katse kaukaisuuteen" ja vaati kirkkoa mukautumaan ympäröivän maailman muutoksiin.

## Teoksia

* 

### Suomennetut teokset

* 
* 
* 
* 

## Lähteet

## Aiheesta muualla

* H. Juutilainen: Katse kaukaisuuteen. Ultra.
* Marjatta Ripsaluoma: Katse kaukaisuudessa, ei ikuisuudessa. Keskipohjanmaa 2006.
* Sari Sjöberg: Quo vadis, kristinusko? Uskonnontutkija 1/2007. 
* Martti Mäkisalo: Myötätunto ja sääli pelastavat elämälle. Helsingin sanomat 21.5.2009.
* Jari O. Hiltunen: Sääli ei ole sairautta. Satakunnan kansa 15.6.2009.
Tundrakirvinen

**Tundrakirvinen** (*Anthus gustavi*) on västäräkkien heimoon kuuluva varpuslintu, jonka kuvaili ensimmäisenä Robert Swinhoe vuonna 1863.

## Koko ja ulkonäkö
Linnun pituus on 14–15&nbsp;cm. Syyspukuinen lintu on suuresti nuoren lapinkirvisen näköinen. Kutsuääni on lyhyt näppäys ”tsip”. Hankala päästä näkemään, sillä laji hiippailee maassa ruohokasvillisuuden kätköissä ja lähtee lentoon vasta viime tingassa.

## Esiintyminen
Lisääntymisalue on Siperian tundralla, ulottuen jonkin matkaa Uralin länsipuolelle. Euroopan puoleinen populaatio on kooltaan noin 2&nbsp;000–20&nbsp;000 yksilöä. Muuttolintu, joka talvehtii pääasiassa Indonesiassa. Syysmuutolla harhautuu joskus Eurooppaan. Suomessa laji on tavattu hyväksytysti vuoden 2024 loppuun mennessä kerran, 9. syyskuuta 1972 Lemlandin Lågskärillä.

## Elinympäristö
Tundran märät suot ja rämeet, niityt ja jokivarret.

## Lisääntyminen
Pesä on maassa ja munia on 4–5.

## Ravinto
Ruokailee maassa ja syö pääasiassa hyönteisiä ja muita pieniä selkärangattomia.

## Lähteet
* 

### Viitteet
Drew Gilpin Faust

**Catharine Drew Gilpin Faust** (s. 18. syyskuuta 1947 Clarke County, Virginia, Yhdysvallat) on yhdysvaltalainen historiantutkija ja Harvardin yliopiston rehtori. Edellinen rehtori Lawrence Summers erosi tehtävästään 30. kesäkuuta 2006, ja Faust valittiin hänen seuraajakseen 8. heinäkuuta 2007. Hän aloitti toimikautensa 1. heinäkuuta 2007 ja on ensimmäinen kyseisessä virassa oleva nainen. 

Faustin vanhemmat ovat Catharine ja McGhee Tyson Gilpin. Hänen isoisoisänsä Lawrence Tyson toimi 1920-luvulla Yhdysvaltain senaattorina Tennesseestä. Faust valmistui Concord Academysta Massachusettsista vuonna 1964 ja väitteli tohtoriksi Pennsylvanian yliopistosta vuonna 1975. Hän toimi Harvardin Radcliffe Institute for Advanced Study -instituutin dekaanina 2001–2007. Faust on eronnut ensimmäisestä aviomiehestään Stephen Faustista ja on nykyään naimisissa Harvardissa tieteen historian professorina toimivan Charles E. Rosenbergin kanssa.

## Teoksia
Faust on kirjoittanut muun muassa seuraavat julkaisut:
* *Mothers of Invention: Women of the Slaveholding South in the American Civil War* (University of North Carolina Press, 1996) 
* *Southern Stories: Slaveholders in Peace and War* (University of Missouri Press, 1992) 
* *The Creation of Confederate Nationalism: Ideology and Identity in the Civil War South* (Louisiana State University Press, 1982) 
* *James Henry Hammond and the Old South: A Design for Mastery* (Louisiana State University Press, 1982) 
* *A Sacred Circle: The Dilemma of the Intellectual in the Old South, 1840–1860* (University of Pennsylvania Press, 1977) 

## Yksityiselämä
Faustilla todettiin vuonna 1988 rintasyöpä, mutta hän ei ole halunnut puhua viestimien kanssa sen diagnoosista tai hoidosta.

## Lähteet
Epp Perälä

**Epp Perälä** (o.s. **Tõniste**, vuosina 1976–1991 **Epp Saar**; 24. heinäkuuta 1947 Pärnu, Viro – 23. heinäkuuta 2018 Seinäjoki) oli virolaissyntyinen freelancer-teatteriohjaaja ja teatterinäyttelijä.

Perälä valmistui Tallinnan pedagogisesta yliopistosta kulttuuri-teatteriohjaajaksi  vuonna 1971. Hän toimi näyttelijänä Rakveren kaupunginteatterissa vuosina 1974–1980.

Perälä ohjasi Suomessa vuosien 1991–2007 aikana lähes 100 näytelmää, minkä lisäksi hän ohjasi 35 näytelmää Viron Rakveren Nuortenteatterissa. Ohjaamisen lisäksi Perälä veti lukuisia kursseja esimerkiksi Lapualla Härmänmaan ammatti-instituutissa ja taiteen perusopetuksen kolmevuotisia teatterikouluja vuodesta 1992 lähtien Lapualla, Ylihärmässä ja Kauhavalla. Hän toimi Etelä-Pohjanmaalla freelancer-teatteriohjaajana.

Perälä oli avioliitossa suomalaisen harrastenäyttelijän Pauli Perälän kanssa. Epp Perälällä on kaksi aikuista tytärtä: psykologi ja kirjailija Tiina Saar-Veelmaa Tallinnassa ja Edinburghissa journalistiksi valmistunut Kersti Saar.

## Lähteet
Oinomaos Gadaralainen

**Oinomaos Gadaralainen** (100-luku) oli antiikin kreikkalainen kyyniseen koulukuntaan kuulunut filosofi. Hän oli kotoisin Gadarasta ja eli keisari Hadrianuksen aikana (117–138).

Eusebioksen mukaan (*Præparatio Evangelica*, §§ 19–36) hän kirjoitti kirjan *Noitien paljastaminen*, jossa hän taistelee pakanallista oraakkelijärjestelmää vastaan, ja ilmeisesti hyvällä menestyksellä, koska Julianus (*Orationes* vii. 209) moitti häntä jumalien kunnioituksen tuhoamisesta.

Aiemmin monet Talmud-oppineet (mm. Grätz) ovat katsoneet, että Oinomaos olisi sama henkilö kuin Talmudissa ja Midrašissa usein mainittu Abnimos ha-Gardi. Tästä on kuitenkin erilaisia mielipiteitä. Libowitz ("Doreshe Reshumot ha-Agada," New York, 1897) ja Epstein ("Magazine of Knowledge," 1894, vol. i., s. 17) ovat uskoneet Oinomaoksen olleen kristitty.

## Lähteet
Maison Ikkoku

**Maison Ikkoku** on Rumiko Takahashin seinen-manga, joka ilmestyi ensi kertaa *[[Big Comic Spirits]]* -lehdessä vuosina 1980–1987. Sarjasta on tehty anime-sovitus, jossa on 96 jaksoa.

Toisin kuin useissa muissa Takahashin tarinoissa, Maison Ikkokussa ei ole mytologia- ja fantasiaelementtejä. Sarjakuva heijastaa enemmänkin Takahashin opiskeluaikojen havaintoja arkiympäristöstään. Tapahtumapaikkana on tokiolainen vuokra-pienkerrostalo.

Komediapainotteisen ihmissuhdesarjakuvan päähenkilöt ovat nuori opiskelija, Yusaku Godai ja tätä muutaman vuoden vanhempi leski, Kyoko Otonashi. Huoneistossa 5 asuva Godai on vain yksi Otonashin merkillisistä vuokralaisista. Muita keskeisiä vuokralaisia ovat herra Yotsuya, rouva Ichinose ja Akemi. Huoneistossa 6 asuva Akemi Roppongi on ammatiltaan tarjoilija. Huoneistossa 4 puolestaan asuu herra Yotsuya, jonka ammatti on muille asukkaille mysteeri. Huoneistossa 1 asuu kolmehenkinen Ichinosen perhe, josta eniten esillä ovat perheen äiti, Hanae Ichinose, ja hänen poikansa Kentaro.

Sarjakuva keskittyy perusasetelmiltaan selvittämään, saavatko toisistaan kiinnostuneet Godai ja Otonashi toisensa, vai eivät. Ihmissuhdesotkuja sekoittavat kaiken aikaa paitsi muut vuokralaiset, myös Godain kilpakosija Shun Mitaka, sekä Godain tyttöystävä Kozue Nanao. 

Sarjakuva on ilmestynyt englanniksi Viz kustantamon kautta - aluksi lehtimuodossa, myöhemmin 14-osaisena albumisarjana (n. 300 sivua/albumi). 

## Albumit

# Maison Ikkoku
# Family Affairs
# Home Sweet Home
# Good Housekeeping
# Empty Nest
# Bedside Manners
# Intensive Care
# Domestic Dispute
# Learning Curves
# Dogged Pursuit
# Student Affairs
# The Hounds of War
# Game, Set, Match
# Welcome Home

## Lähteet
Langattomat mediasiirtimet

**Langattomilla mediasiirtimillä** tarkoitetaan laitteita, jotka kommunikoivat ilman kiinteää kaapelointia keskenään siirtäen ”mediadataa” kodin erilaisten viihde-elektroniikkalaitteiden kesken. 

Yksinkertaisimmillaan laitteet koostuvat lähettimen ja vastaanottimen parista (medialinkit). Lähetin kytketään esimerkiksi tietokoneen komposiitti video-out -liittimeen ja ääni-ulostuloon. Vastaanottava pää kytketään esimerkiksi television SCART-liittimeen.

Monipuolisempi ratkaisu on erillinen kodin WLAN/ETH-mediakeskus, joka nimensä mukaisesti hyödyntää kodin langatonta lähiverkkoa mahdollistaen esimerkiksi suoratoiston tietokoneen kovalevyn jaetuissa resursseissa sijaitsevista mediatiedostoista. 

## Erilaiset siirtotekniikat
*IrDA
*WLAN 
*(IEEE 802.11(g)(b)(a))
*Bluetooth.

Edellä mainituista tekniikoista käytössä on tällä hetkellä pääasiassa WLAN(802.11g) ja valmistajien omat vastaavat standardit (lähinnä medialinkit). 

## Aiheesta muualla
*D-Link DSM-520 
*Conceptronic Wireless Airbridge Cinema Set 
*Netgear EVA8000
Leimasinetti

**Leimasinetti** on muinainen pyöreä sinetti, jollaisia on löydetty Tell Halafista Pohjois-Syyriasta liittyen Halafin kulttuuriin. Vanhimmat leimasinetit ovat näin ollen ajalta 6500 eaa. Noin 3500 eaa. tulivat Mesopotamiassa käyttöön sylinterisinetit.

## Aiheesta muualla

*Ancient Near Eastern Seals
*http://www.museum.upenn.edu/new/research/Exp_Rese_Disc/NearEast/hiebert-ER.shtml
Jonas Bergman

**Jonas Bergman** (1724 Turku − 1810) oli suomalainen taidemaalari.

Bergmanin julkisia taideteoksia ovat alttaritaulut ja osin muutakin seuraavissa kirkoissa: Sottungan 1753, Paimion, Teijon 1855, Nummen 1859, Maskun, Virttaan ja Yliskylän kirkot. Hän on maalannut seuraavien kirkkojen lehterikuvat: Föglön 1859, Alastaron, Paimion ja Rymättylän 1866.

Suomen kansallismuseon kokoelmissa on sarja Bergmanin ovenpäällysmaalauksia 1760-luvulta.

Hänen puolisonsa oli Ulrika Lang, ja heidät vihittiin 19. lokakuuta 1749. Bergman oli Ulrika Langin isän, kirkkomaalari Claes Lang vanhemman kisällinä.

## Lähteet
*Kuvataiteilijamatrikkeli
### Viitteet
Demonaks

**Demonaks** (, ; 100-luku) oli antiikin kreikkalainen hellenistinen filosofi, joka pyrki herättämään kyynisen koulun uudelleen henkiin. Hän oli kotoisin Kyprokselta.

## Elämä

Demonaks eli todennäköisesti keisari Hadrianuksen aikana, mutta hänen tarkkaa synnyin- ja kuolinaikaansa ei tunneta. Hän siirtyi Kyprokselta Ateenaan ja liittyi siellä kyyniseen koulukuntaan ennen kaikkea kunnioittaakseen kyynikkofilosofi Diogenes Sinopelaisen muistoa, sillä hän piti tätä parhaana Sokrateen antaman esimerkin edustajana. Diogeneen lisäksi hän sai vaikutteita ystävältään, stoalaiseen koulukuntaan kuuluneelta Epiktetokselta. Filosofina Demonaks ei vaikuta olleen omaperäinen, vaan hän lainasi eklektisesti aiemmilta filosofeilta, kuten juuri Diogeneelta ja Epiktetokselta. Hänen oppilaistaan tunnetuin on Lukianos.

Demonaks tunnetaan lähinnä pelkästään Lukianoksen kirjoittamasta elämäkerrasta *[[Demonaksin elämä]]*, joka esittää hänet ideaalissa valossa. Lukianos kuvaa Demonaksin lähes täydellisen viisaaksi ja hyväksi, ja antaa hänestä kuvan ystävällisenä, hyväntahtoisena ja onnellista elämää viettäneenä ihmisenä. Demonaks tuli Ateenassa niin suosituksi, että ihmiset kilpailivat siitä, kuka saa tarjota hänelle leipää, ja jopa pojat osoittivat kunnioitustaan antamalla hänelle omenoita. Hän kohtasi jonkin verran vastustusta tavasta, jolla puhui paheita vastaan, ja häntä syytettiin uhrien ja Eleusiin mysteereiden laiminlyömisestä. Tähän hän vastasi sanomalla, ettei hän uhrannut Athenelle, koska tämä ei voinut haluta hänen uhrejaan; ja että jos mysteerit olivat pahoja, ketään ei tulisi vihkiä niihin, ja jos ne olivat hyviä, ne tulisi paljastaa kaikille.

Demonaks ei koskaan avioitunut, vaikka Epiktetos pyysi häntä tekemään niin. Demonaks vastasi pyytämällä vaimokseen Epiktetoksen tytärtä — Epikteos oli itse lapseton poikamies, ja näin Demonaks toi esille sen ristiriidan, että Epiktetos siitä huolimatta kehotti toisia tekemään lapsia. Demonaks kuoli elettyään lähes satavuotiaaksi. Hänet haudattiin suurin juhlallisuuksiin, vaikka hän oli itse sanonut, ettei välittänyt vaikka hänen ruumiinsa heitettäisiin koirille.

## Lähteet

## Aiheesta muualla

* Lucian: ''Life of Demonax''. Sacred Texts.
Kuopion kaupunginkirjasto

**Kuopion kaupunginkirjasto** on vuonna 1872 perustettu Kuopiossa sijaitseva kirjasto. Vuodesta 1967 lähtien kirjasto oli myös silloisen Kuopion läänin alueellinen keskuskirjasto ja toimii ennen vuotta 2018 Pohjois-Savon maakuntakirjastona. Vuodesta 2018 alkaen kirjastolla on Etelä- ja Pohjois-Savon kirjastojen alueellinen kehittämistehtävä. Maakuntakokoelmassa on myös paikallisten kirjailijoiden käsikirjoituksia.

## Tilastoja - koronapandemia näkyi vuonna 2020
Vuonna 2020 Kuopion kaupunginkirjastoon kuului Kuopion pääkirjaston ohella 13 sivutoimipistettä (sisältäen ostopalveluna mukana olevan Kaavin kirjaston ja Tuusniemen kirjaston) sekä yhden laitoskirjaston. Koronaviruspandemia vaikutti huomattavasti kirjaston toimintaa supistavasti. Kirjaston kokoelman kappalemäärä pieneni vuonna 2020 jonkin verran edellisvuodesta (muun muassa aikusten kauno- ja tietokirjallisuuden aineiston poiston myötä), mutta samalla esimerkiksi lasten kauno- ja tietokirjojen määrä kasvoi. Kirjastoa käytti 37&nbsp;251 lainaajaa, joka oli noin 10 prosenttia edellisvuotta vähemmän. Fyysisten kirjastokäyntien määrä pieneni edellisvuoden 1,3 miljoonasta noin 900&nbsp;000 käyntiin; toisaalta verkkokäyntien määrä kasvoi lähes 160&nbsp;000:lla runsaaseen 900&nbsp;000:een. Koronapandemian aiheuttamista rajoituksista ja suosituksista huolimatta kirjastosta tehtiin yli 1,7 miljoonaa lainaa vuonna 2020. Aukiolotunteja kohden lainausten määrä lisääntyi kymmenisen prosenttia. E-aineiston hankinta ja käyttö lisääntyi tuntuvasti, esimerkiksi e-kirjoja lainattiin kuitenkin vasta noin 35&nbsp;000 kertaa.

## Kuopion pääkirjasto
Kuopion pääkirjaston rakennus on arkkitehti Matti Hakalan suunnittelema ja se valmistui vuonna 1967. Tätä ennen kirjasto sijaitsi samoissa tiloissa Kuopion museon kanssa. Keväällä 2021 valmistui arkkitehtien Aki Davidsson ja Jaana Tarkela suunnittelema Hila-uudisrakennus Kuopion museon ja kirjastotalon väliin. Tämä osaltaan yhdistää pääkirjaston ja museon jälleen, ja on nimetty kulttuuriperintöä vaalivaksi Kantti-kortteliksi.

## Toimipisteet

Kuopion kaupunginkirjastoon kuuluu pääkirjasto, 13 lähikirjastoa ja 3 kirjastoautoa. Kuopion kaupunginkirjasto tuottaa myös Kaavin ja Tuusniemen kuntien lähikirjastopalvelut ja Niuvanniemen oikeuspsykiatrisen sairaalan laitoskirjaston palvelut. Kaupunginkirjastoon kuuluu myös aineiston kotikuljetuspalvelu *Kirjoja kotiin*. Kuopion kaupunginkirjaston toimipisteitä olivat toukokuussa 2021:

## Lähteet

## Aiheesta muualla
*Savon kirjastot esittelyssä: Kuopion kaupunginkirjasto (savonake.fi)
*Kuopion kaupunginkirjasto kirjastot.fi sivustolla. 
*Antikainen, Anu: ”Mokomaa siirappijuomaa!”: Ajanvietekirjallisuuden asema ja hankinta yleisissä kirjastoissa vuosina 1918–1938, esimerkkinä Kuopion kaupunginkirjasto (pro gradu 2008, mm. kirjaston varhaishistoriasta)
Gridlock’d (soundtrack)

**Gridlock'd** on virallinen soundtrack Vondie Curtis-Hallin ohjaamasta elokuvasta ''Gridlock'd''. Albumi julkaistiin 28. tammikuuta 1997 ja julkaisijana toimi Interscope Records, yhdessä Death Row Recordsin kanssa. Albumia myytiin ensimmäisellä julkaisuviikollaan 150 500 kappaletta ja se meni suoraan Billboard Hot 100 -listan kärkeen. Toisella viikollaan albumi oli sijalla 2. Albumi sai kaksi listasingleä: Danny Boyn esittämä "It's Over Now" oli parhaimmillaan sijalla 46 Hot R&B/Hip-Hop Singles & Tracks -listalla ja 2Pacin sekä Snoop Doggy Doggin esittämä kappale "Wanted Dead or Alive" sijalla 16 Britannian listoilla. Kappaleesta kuvattiin myös musiikkivideo, jossa Snoop Dogg esiintyy yksinään, sillä 2Pac kuoli ennen videon kuvauksia.

## Kappaleet

#"Wanted Dead or Alive" - 2Pac mukana Snoop Doggy Dogg 
#"Sho Shot" - The Lady Of Rage 
#"It's Over Now" - Danny Boy
#"Don't Try to Play Me Homey" - Dat Nigga Daz
#"Never Had a Friend Like Me" - 2Pac  
#"Why" - Nate Dogg   
#"Out the Moon" (Boom, Boom, Boom) - Snoop Doggy Dogg mukana 2Pac, Tray Deee & Priest "Soopafly" Brooks   
#"I Can't Get Enough" - Danny Boy
#"Tonight It's on" - Bgoti   
#"Off the Hook" - Snoop Doggy Dogg mukana Charlie Wilson, Val Young & James DeBarge
#"Lady Heroin" - J-Flexx  
#"Will I Rize" - Storm    
#"Body And Soul" - O.F.T.B. mukana Jewell
#"Life Is a Traffic Jam" - Eight Mile Road - 2Pac
#"Deliberation" - Cody Chesnutt
John Boyd Orr

**John Boyd Orr, 1. paroni Boyd-Orr** (23. syyskuuta 1880 &ndash; 25. kesäkuuta 1971) oli skotlantilainen lääkäri, biologi ja poliitikko, joka palkittiin Nobelin rauhanpalkinnolla vuonna 1949 ravinnon tieteellisestä tutkimuksesta ja työstään Yhdistyneiden kansakuntien elintarvike- ja maatalousjärjestön hyväksi. 

## Lähteet
Arttu Kapulainen

**Arttu Anton Juhana Kapulainen** (s. 18. maaliskuuta 1981 Helsinki) on suomalainen näyttelijä, joka on näytellyt useissa suomalaisissa elokuvissa, televisiosarjoissa ja teattereissa varhaisesta nuoruudesta lähtien. Rooleja hänellä on ollut muun muassa *[[Sairaan kaunis maailma]]* (1997), *[[Häjyt (elokuva)|Häjyt]]* (1999), *[[Rukajärven tie (elokuva)|Rukajärven tie]]* (1999) ja vuoden 2017 ''Tuntematon sotilas'' -elokuvissa.

Kapulainen sai Jussi-palkinnon parhaasta debyytistä vuoden 1996 elokuvasta *[[Tomas (elokuva)|Tomas]]*. 

Hän valmistui Teatterikorkeakoulusta keväällä 2011 teatteritaiteen maisteriksi. 

## Yksityiselämä
Kapulaisen vanhemmat ovat näyttelijä Leena Uotila ja näytelmäkirjailija Henri Kapulainen. Näyttelijä-ohjaaja Erkki Uotila oli hänen isoisänsä.

## Filmografia

## Teatterirooleja
* *Rose*, Helsingin Kaupunginteatteri (1992)
* *[[Sota ja rauha]]*, Helsingin Kaupunginteatteri (1994)
* *Kun siilit rakastaa*, Helsingin Kaupunginteatteri (2000)
* *Henki*, Helsingin Kaupunginteatteri (2001)
* *Aina jonkun tytär*, Aleksanterin Teatteri / Kassandra (2004)
* *Ykkösketju*, Espoon Kaupunginteatteri (2007)
* *Ähtäriin*, KOM-teatteri (2008)
* *Tyranni Oidipus*, Tampereen Teatteri (2009)
* *Isä, poika ja tärykalvo*, Kulttuurikone / Tampereen Työväen Teatteri (2010)
* *[[Ronja, ryövärintytär|Ronja Ryövärintytär]]*, Ryhmäteatteri (2011)
* *Ottaa sydämestä, Seela Sella*, Kulttuurikone (2013–2014)
* *Sattumia*, KOM-teatteri (2015)
* *Toimitusjohtaja*, Espoon Kaupunginteatteri (2016)

## Lähteet

## Aiheesta muualla
* 
*
RAD6000

**RAD6000** on  PowerPC-pohjainen säteilysuojattu 32-bittinen prosessorityyppi, joka on tunnettu erityisesti NASAn avaruusaluksista. Se tuli kaupallisesti saataville vuonna 1996.

RAD6000 kellotaajuus on 33&nbsp; MHz ja laitteeseen kuuluu prosessorin lisäksi 128 MB:n keskusmuisti. Käyttöjärjestelmänä on tavallisesti VxWorks. Laitteen tehonkulutus on alle 7,5&nbsp;W.

RAD6000 vastaa useiden NASAn avaruuslaitteiden toiminnasta. Sellainen on mm. Spirit ja Opportunity -marsmönkijöissä, Deep Space 1 -luotaimessa ja Spitzer-avaruusteleskoopissa. Vuoteen 2003 mennessä RAD6000 oli myös asennettu kaikkiaan 77 satelliittiin. Prosessorin kappalehinta on noin 250&nbsp;000 dollaria.

## Lähteet
Gang Related (soundtrack)

**Gang Related** on virallinen soundtrack-albumi elokuvasta *[[Rikollisin aikein]]* (*Gang Related*). 24 kappaletta sisältävän tupla-albumin julkaisivat 7. lokakuuta 1997 Interscope Records sekä Death Row Records  ja se nousi ensimmäisellä julkaisuviikollaan suoraan ykkössijalle Billboard 200 listalla. Sitä myytiin 400 989 kappaletta. Albumilla vierailee paljon eri artisteja kuten muun muassa itse elokuvassa näytellyt Tupac Shakur, joka on mukana neljässä kappaleessa. Albumin tunnetuin ja menestynein kappale on 2Pacin esittämä "Made Niggaz", josta kuvattiin myös musiikkivideo.

## Kappaleet
Tulonsiirto

**Tulonsiirto** tarkoittaa politiikassa ja kansantaloudessa tulojen siirtoa tulonsaajalta toiselle. Kansantaloudessa valtion tulonsiirrot voidaan käsittää myös negatiivisena verona. Esimerkkeinä tulonsiirroista voidaan mainita eläkkeet, lapsilisät ja opintorahat. Tulonsiirrot ovat osa sosiaaliturvaa, ns. sosiaalinen vakuutus. Keskivertoihminen maksaa tulonsiirtoja yhtä paljon kuin saakin, jolloin hänen voidaan ajatella kustantavan itse oman sosiaaliturvansa. Tulonsiirrot voidaan ajatella myös temporaalisina siirroksina eliniän aikana. Esimerkiksi keskivertoihminen työssäoloaikanaan maksaa verot joilla kustannetaan hänen lapsuutensa lapsilisät, nuoruuden opintotuet, työkatkosten työttömyysturva ja vanhuuden eläkkeet. Ekonomistit erottelevat tulonsiirrot tarkasti muista valtion menoista muun muassa laskiessaan verotaakan rasittavuutta, kun taas tavalliselle kansalaiselle on usein epäselvää mistä verotaakka muodostuu. He saattavat käsittää julkissektorin tuottamien palvelujen nielevän kaikki verotulot, unohtaen tulonsiirrot. Tulonsiirto monimuotoisena käsitteenä voidaan laajentaa kansalaista huomattavasti laajempaankin yksikköön, kuten valtioon.

## Katso myös
*Taloudellinen epätasa-arvo
Ulla Eklund

**Ulla Maria Eklund** (s. 26. maaliskuuta 1938 Lapinjärvi) on suomalainen näyttelijä. Hän esiintyi Elina Koskelan roolissa Edvin Laineen ohjaamassa elokuvassa *[[Akseli ja Elina]]* (1970). Eklund peri roolin Titta Karakorvelta, joka esitti Elinaa Laineen elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968).

## Yksityiselämä

Eklund on viulisti Linda Lampeniuksen äiti, ja hänen aviopuolisonsa oli näyttelijä Börje Lampenius.

## Lähteet

## Aiheesta muualla

*
Willendorfin Venus

**Willendorfin Venus** on nuoremmalta paleoliittiselta kivikaudelta peräisin oleva patsas, joka esittää uhkein mittasuhtein kuvattua alastonta naista. Tällaiset ns. venuspatsaat liittyivät ns. Gravetten kulttuuriin. Pienoispatsas on pituudeltaan 11,1 cm. Sen löysi 1908 arkeologi Josef Szombathy Willendorfin kylästä Ala-Itävallasta läheltä Kremsin kaupunkia. Se on veistetty huokoisesta kalkkikivestä, jota seudulla ei esiinny. Pinta on värjätty punaokralla. Veistoksen iäksi on arvioitu 24&nbsp;000–26&nbsp;000 vuotta. Veistosta säilytetään Wienin luonnonhistoriallisessa museossa.

Willendorfin Venuksen kiviaines on todennäköisimmin peräisin Italiasta Gardajärven lähettyviltä tai mahdollisesti Ukrainan Izjumista.

## Lähteet
Tyyne Saastamoinen

**Tyyne Saastamoinen** (oik. **Tyyne Adele Saastamoinen-Schimmerling**; 7. heinäkuuta 1924 Viipuri – 7. joulukuuta 1998 Neuilly-Sur-Seine, Ranska) oli suomalainen toimittaja, suomentaja ja kirjailija, joka asui Ranskassa Pariisissa ja Montpellier’ssä vuodesta 1960.

## Henkilöhistoria
Saastamoinen  kirjoitti ylioppilaaksi Lahdessa 1944 ja opiskeli sen jälkeen Helsingin yliopistossa valtiotieteitä. Hän työskenteli 1940-luvun jälkimmäisellä puoliskolla *[[Etelä-Suomen Sanomat|Etelä-Suomen Sanomien]]* ja *[[Lahti (lehti)|Lahti]]*-lehden toimittajana. Saastamoisella on tytär ensimmäisestä avioliitostaan ja poika toisesta avioliitostaan. 

## Kirjallinen tuotanto
Saastamoinen aloitti novelleilla, mutta siirtyi myöhemmin lyriikkaan ja proosarunoon. Hän myös suomensi ranskalaista kirjallisuutta.

### Teokset
**Ikoni ja omena*, novelleja. Helsinki 1954. Otava.
**Tulikukka*, novelleja. Helsinki 1957. Otava.
**Vanha portti*, romaani. Helsinki. 1959. Otava. 
**Yön sarvet*, runoja. Helsinki 1960. Otava.
**Jääkausi*, runoja. Helsinki 1962. Otava.
**Jokainen vuodenaika*, runoja. Helsinki 1963. Otava. 
**Olen lähtenyt kauas*, runoja. Helsinki 1965. Otava.
**Vieras maa*, runoja. Helsinki 1969. Otava. 
**Ehkä tämä on vain syksyä*, runoja. Helsinki 1972. Otava.
**Perhosen siivissä keltainen tuuli*, runoja. Helsinki 1975. Otava.
**Hiljaa, hyvin hiljaa teen päivistäni kirjaa*, runoja. Helsinki 1976. Otava.
**En etsi vain itseäni*, runoja. Helsinki 1978. Otava.
**Valitut runot*. Helsinki 1975. Otava.
**Vielä rannalla kuu*, runoja. Helsinki 1982. Otava.
**Ruhtinaslintu. Valitut runot 1960–1986*. 1987. Otava.
**Hiljaiset jumalat*, runoja. 1992. Otava. 
**Tehän tiedätte ajan*, runoja. 1994. Otava.
**Niin kuin kyyhkynen. Valittu proosa*. 1998. Otava.
**Le livre de mes jours*. 2003. Club Zéro. 

### Palkinnot ja tunnustukset
*Valtion kirjallisuuspalkinto 1964, 1970
*valtion taiteilijaeläke 1985

## Lähteet
*Tyyne Saastamoinen Lappeenrannan kirjaston sivuilla. 

### Viitteet
Linda Davis

**Linda Davis** (s. 26. marraskuuta 1962) on yhdysvaltalainen country-muusikko. 

Davis syntyi Teksasissa ja voitti vuonna 1993 Grammyn duetollaan "Does He Love You?" Reba McEntiren kanssa. Hän lauloi paikallisessa radiossa jo 6-vuotiaana ja muutti vuonna 1982 Nashvilleen. 

Davis julkaisi vuonna 1988 singlen "All the Good Ones Are Taken", mutta esikoisalbumia saatiin odottaa vuoteen 1991. 

## Diskografia
* *In a Different Light* (1991)
* *Linda Davis* (1992)
* *Shoot for the Moon* (1994)
* *Some Things Are Meant To Be* (1996)
* *I'm Yours* (1998)
* *I Have Arrived* (2004) 

## Lähteet

## Aiheesta muualla
* Viralliset sivut
Lloyd Axworthy

**Lloyd Axworthy** PC OC OM (s. 21. joulukuuta 1939 North Battleford, Kanada) on kanadalainen liberaalipuolueeseen kuuluva poliitikko. Hän oli Kanadan ulkoministeri 1996-2000. Sitä ennen hän toimi kolme vuotta työ- ja liikenneministerinä. Hänet tunnetaan ihmisoikeuksien ja rauhan edistämisestä maailmalla. Axworthyn tunnetuin saavutus lienee Ottawan miinakieltosopimus.

## Lähteet
Umberto Saba

**Umberto Saba**, oik. *Umberto Poli* (1883 Trieste, Italia – 1957 Gorizia, Italia) oli italialainen runoilija. Poli perusti Triesteen antikvaarisen kirjakaupan, jossa taiteilijat alkoivat kokoontua. Juutalaisena hän joutui toisen maailmansodan aikana lähtemään perheensä kanssa maanpakoon.

Saban ensimmäinen runokokoelma *Poesie* ilmestyi 1911. Merkittävin kokoelma *Il cansionere* ilmestyi 1921, mutta 1961 ilmestyneessä painoksessa on hänen koko runotuotantonsa. Saban runot ovat vapaamittaisia. Runous on arkista ja näennäisen helppotajuista. Aihepiiri liikkuu oman elämän tapahtumissa.

Saba kirjoitti myös novelleja, mutta ainoa romaani jäi kesken ja ilmestyi hänen kuolemansa jälkeen.

## Teokset
* Il canzoniere (1947) Kootut runot.

### Suomennettu tuotanto
* Mitä tehtävää runoilijoilla vielä on?; suomentanut Teemu Manninen, julkaisussa *Ikuinen kertosäe: Tuli&Savu -juhlakirja*, Nihil interit 2015 
;Runoja
Lähde
Suomennettuja runoja antologiassa *Italian runoutta 1900-luvulta: 33 runoilijaa – 120 runoa*, toim. Rolando Pieraccini, Helsinki: Lauttasaari Press 2004 
* Helmikuun ilta, suom. Unto Paananen
* Lehti (Foglia), suom. Hannimari Heino 
* Vuohi (La capra), suom. Hannimari Heino

Aale Tynnin suomentamia runoja antologiassa *Tuhat laulujen vuotta: valikoima länsimaista lyriikkaa*, toim. Aale Tynni, Helsinki: WSOY 1957, 1974 , 2004 
* Meren rannalla (In riva al mare) *Tuhat laulujen vuotta* 1974, 2004
* Vuohi (La capra) *Tuhat laulujen vuotta* 1957, 1974, 2004

## Lähteet
Idänpään-Heikkilä

**Idänpään-Heikkilä**, **Idänpää-Heikkilä** ja **Idänpää** ovat suomalaisia nimiä. Niihin pohjautuvia artikkeleita:

; Henkilöt
* Juhana Idänpään-Heikkilä (e. *Helin*, e. *Heikkilä*, 1818–1890), rusthollari ja valtiopäivämies Vanajan Idänpäästä
*Juhana E. Idänpään-Heikkilä (1937–2015), lääkäri ja professori
*Juhana J. Idänpään-Heikkilä (s. 1966), lääkäri ja farmakologian dosentti

;Paikat
*Idänpää, kylä lakkautetussa Vanajan kunnassa, joka nykyisin on Hämeenlinnan kaupunginosa.
Willy Mairesse

**Willy Mairesse** (1. lokakuuta 1928 Momignies, Vallonia, Belgia – 2. syyskuuta 1969 Oostende, Flanderi, Belgia) oli belgialainen kilpa-autoilija. Hän osallistui Formula 1 -sarjaan kausilla 1960–1963 ja 1965. Mairesse osallistui yhteensä 13 Grand Prix -kilpailuun, ja saavutti 7 MM-pistettä ja yhden palkintosijan vuoden  Italian osakilpailusta. Toisen pistesijansa hän saavutti vuoden 1962 Italian osakilpailussa oltuaan neljäs. Mairesse ajoi kuudessa MM-sarjan ulkopuolisessa kilpailussa, joista voitti kaksi.

Kaudella  Mairesse kärsi loukkaantumisista, kun hän loukkaantui ensin Le Mansin 24 tunnin ajoissa ja Saksan osakilpailussa hänet lennätettiin kolarin jälkeen sairaalahoitoon. 

Mairesse loukkaantui Le Mansin 24 tunnin ajossa vuonna 1968 sattuneessa onnettomuudessa niin pahasti, että hänen piti lopettaa uransa. Tämän seurauksena Mairessen mielenterveys romahti ja hän teki itsemurhan hotellihuoneessaan Ostendissa syyskuussa 1969.

Mairessen viimeisen F1-kilpailun katsotaan olleen kauden 1965 Belgian GP, mutta hän ei lähtenyt kilpailussa.

Kilpa-ajajan uransa lisäksi Mairesse toimi myös myyntiedustajana, joka myi muun muassa Hondan mopoja ja moottoroituja työkaluja.

## Formula 1 -tulokset

## Lähteet
*Stats F1

### Viitteet
Tarttila

**Tarttila** on kylä, joka sijaitsee noin 15 kilometrin päässä Valkeakosken keskustasta etelään lähellä Akaan rajaa ja Helsinki–Tampere-moottoritietä (valtatie 3). 

Tarttilassa sijaitsee Visavuori, Emil Wikströmin taiteilijakoti. Tarttilassa toimii kyläyhdistys. Tarttilan koulussa on luokat 1&ndash;6. Lähellä Tarttilaa on Päivölän opisto. 

## Aiheesta muualla
*Saarioispuolen kyläyhdistyksen sivu
*Tarttilan koulu
Idänpää

**Idänpää** on Hämeenlinnan 16. kaupunginosa ja lähiö. Se sijaitsee noin kolme kilometriä keskustasta itään entisen Idänpään kylän paikalla. Kylä sijaitsi Katumajärven päässä kaupungin itäpuolella, mistä johtuu alueen nimi. Idänpään liikekeskustan tuntumassa valtatie 10 risteää keskustaan suuntautuvan Viipurintien kanssa. Alueella sijaitsevat muun muassa Idänpään terveysasema, Päivärinteen palvelutalo, S-Market, Alko, R-kioski, Idänpään Torppa sekä autoliikkeitä, huoltoasemia ja katsastuskonttori. Idänpään naapurikaupunginosia ovat Hätilä, Sairio, Ruununmylly, Kappola ja Katinen.

1800-luvun valtiopäivämies Juhana Idänpään-Heikkilä oli kotoisin Idänpäästä, mistä hänen lisänimensäkin on peräisin. Idänpään-Heikkilän mukaan nimetyssä Juhananpuistossa sijaitsee yhä hänen rakennuttamansa kivinen jyväaitta.

## Lähteet
Skitsenkefalia

**Skitsenkefalia** (aivorakoiluhuokoistuma) on synnynnäinen aivoepämuodostuma. Oireina saattaa olla kehitysvammaisuutta, CP-vamma ja epilepsia. 

Skitsenkefalian aiheuttaa geenivirhe kymmenennen kromosomin pitkässä varressa. Oireyhtymästä tunnetaan muodot I ja II. II-tyyppi on vaikea-asteinen muoto, johon kuuluu toisinaan lihasvelttoutta, kävely- ja puhekyvyttömyyttä sekä sokeus. 

Skitsenkefalia kuvattiin ensimmäistä kertaa vuonna 1946. Oireyhtymän maailmanlaajuisesta esiintyvyydestä ei ole tarkoin tutkittua tietoa.